Ribera

:*Iste articlo tracta sobre a *'ribera** d'os ríos. Ta atros usos de «ribera» se veiga **Ribera (desambigación)**.''

A **ribera** (d'o [[idioma latín|latín]] <''ripa'') ye l'aria de terrenos [[plana|plans]] y accesibles que se troba en os arredols d'un [[río]], que pueden ser ocupaus por [[selva de ribera|selvas de ribera]] u [[soto]]s, [[glera]]s u, por contra, trobar-se mayoritariament aprofitaus ta l'[[agricultura]]. Puet ocupar totalment u parcial a [[plana aluvial]] d'o río.

En [[Aragón]], a sobén se fa extensivo o termin ribera ta referir-se a las poblacions que i ha en o corso d'o rio, y como extensión d'iste uso, fa parte de a [[toponimia]] oficial en o nombre de cualques [[comarcas d'Aragón|comarcas]] en as que a presencia d'un río ye principal, historicament y cheografica, en as relacions d'entre os [[lugar]]s que as forman.

En textos [[Edat Meya|medievals]] d'a zona occidental d'Aragón ([[aragonés d'as comunidaz aragonesas|as comunidaz aragonesas]] y a [[Ribera Alta de l'Ebro]]) se troba tamién l'uso d'a palabra **bega*' (d'o [[idioma basco|basco]] <*ibaiko*, d'«*ibai*», río) como palabra [[Luenga romance|romance]]:

Ista palabra fa parte d'un lexico común en as [[luengas iberorromanicas]] occidentals, y s'escribe «*vega''» en castellano y asturleyonés.

## Usos
Dende o punto d'envista de l'agricultura, as riberas son zonas muit fértils por l'acumulación de sedimentos que s'ha dau historicament y encara se da. Son tamién zonas en as que a instalación de reganos ye mas fácil, pus resulta economico construir-ie un rete de zequias y arrigachos que permitan quitar l'augua d'o propio río ta abastecer os cautivos. Isto augmenta considerablement a productividat de os terrens de ribera, o que lieva aparellau un incremento en o numero d'asentamientos humanos a lo largo d'a historia, y de a población que cada asentamiento gosa tener.

Como resultau de tot isto, as riberas suelen estar as zonas mas densament pobladas. Isto lieva bels risgos asociaus, pus como os terrenos a on que s'instala as ditas poblacions son a sobén inundables, l'impacto d'as creixidas d'o río en a población humana puet estar directo. Tradicionalment iste risgo se neutralizaba de forma parcial en instalando os lugars en puestos altos, como os pueyos, que además permitiban a millor defensa y a posibilidat que se cosirase a ribera dende o nuclio habitau. Manimenos, en o sieglo XX y sieglo XXI, muitos lugars han deixau de contemplar ista mesura de prevención en a edificación, y s'ha dedicau a tierra mas baixa a usos que no son purament agropecuarios, tot permitindo-se a extensión de cascos urbans en o cul de a ribera, sobre terrenos potencialment inundables a malas que i haiga una riguada.

## Imáchens

Imachen:Riparian strip.jpg|Imachen aeria d'a ribera d'un río.
Imachen:Assuan 32.jpg|A ribera d'o Nilo fue fundamental ta la civilización echipciana.
Imachen:Avon valley floodplain north of Downton - geograph.org.uk - 160422.jpg|Una albarosa en a ribera d'un río.
Imachen:Floodplain of the River Ystwyth near Llanafan - geograph.org.uk - 14188.jpg|Una plana inundable determina a ribera d'un río, en una aria montanyesa.


## Referencias

## Se veiga tamién
*Ripa (topografía)
*Ripazo
*Glera
*Soto